Diari Oficial de la Generalitat Valenciana


Sumari del DOGV 3286, del 15-07-1998 (1998/5748)

RESOLUCIÓ de 26 de juny de 1998 de la Direcció General de Funció Pública, per la qual s’executa la Sentència núm. 915/1997 dictada pel Tribunal Superior de Justícia de la Comunitat Valenciana, en el recurs contenciós administratiu núm. 1314/94.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3286

Data del DOGV
:   15-07-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/5748


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 26 de juny de 1998 de la Direcció General de Funció Pública, per la qual s'executa la Sentència núm. 915/1997 dictada pel Tribunal Superior de Justícia de la Comunitat Valenciana, en el recurs contenciós administratiu núm. 1314/94. [1998/X5748]
  
Vista la Sentència núm. 915/1997, de 19 de setembre, dictada per la Secció Segona, de la Sala Contenciosa Administrativa del Tribunal Superior de Justícia de la Comunitat Valenciana, que estima el recurs contenciós administratiu núm. 1314/94 interposat pel lletrat Sr. Antonio Jiménez Toledo, en nom i representació d'Antonio Belda Juan, Vicente Llorens Granell, Vicent López Palomares i Constantino Ferri Esteve, contra la Resolució dictada per la Direcció General de Funció Pública de la Generalitat Valenciana el 3 de gener de 1994 per la qual se'ls assigna nou lloc de treball, la part dispositiva de la qual és així:
  
?Decidim:
  
Que s'estima parcialment el recurs contenciós administratiu núm. 1314/94, interposat pel lletrat Sr. Antonio Jiménez Toledo, en nom i representació d'Antonio Belda Juan, Vicente Llorens Granell, Vicent López Palomares i Constantino Ferri Esteve, contra Resolució dictada per la Direcció General de Funció Pública de la Generalitat Valenciana el 3 de gener de 1994 per la qual se'ls assigna nou lloc de treball.
  
Que s'anul·len en part els actes recorreguts per ser contraris a Dret, reconeixent com situació jurídica individualitzada el dret dels recurrents al reconeixement de la seua condició de funcionaris públics al servei de la Generalitat Valenciana, des de l'entrada en vigor del Decret autonòmic núm. 36/93, i condemnar l'administració a atenir-se a aquest pronunciament, amb les conseqüències inherents a aquest reconeixement i subsistint en la resta el contingut dels actes recorreguts?.
  
En virtut del que disposa l'article 118 de la Constitució Espanyola que estableix l'obligatorietat de complir les Sentencies i altres resolucions fermes dictades pels jutges i tribunals, així com del que estableix l'article 17.2 de la Llei Orgànica del Poder Judicial i altres preceptes concordants de la vigent Llei Reguladora de la Jurisdicció Contenciosa Administrativa, i fent ús de les competències que legalment tinc conferides, resolc:
  
Primer
  
Anul·lar i deixar sense efectes la Resolució de 3 de gener de 1994 de la Direcció General de Funció Pública per la qual es reconeix la condició de funcionaris públics al servei de la Generalitat Valenciana i se'ls adscriu als llocs de treball en la Conselleria d'Agricultura i Pesca núm. 17675, 17133, 17204 i 16411, respectivament, a Antonio Belda Juan, NRP: 90989604 V0, Constantino Ferri Esteve, NRP: 30658501 D0, Vicent López Palomares, NRP: 6885542607 K0, Vicente Llorens Granell, NRP: 33863400 D0, quant a la data d'efectivitat d'aquesta d'1 de gener de 1994.
  
Segon
  
Reconèixer la condició de funcionaris públics al servei de la Generalitat Valenciana d'Antonio Belda Juan, Vicente Llorens Granell, Vicent López Palomares, i Constantino Ferri Esteve des del 26 de març de 1993, data d'entrada en vigor del Decret autonòmic núm. 36/93, a tots els efectes econòmics i administratius.
  
Tercer
  
Ratificar l'adscripció en els seus llocs de treball en la Conselleria d'Agricultura i Pesca, a tots els efectes, amb data 26 de març de 1993 i segons la classificació vigent en aquest data:
  
Antoni Belda Juan:
  
17337 Aux. Admtiu. D10A FG Énguera
  
Constantino Ferri Esteve:
  
17330 Guarda Rural E08A L Énguera
  
Vicent López Palomares:
  
17846 Guarda Rural E08A L Énguera
  
Vicente Llorens Granell:
  
16650 Administratiu C11A FG Massamagrell
  
Quart
  
La Conselleria d'Agricultura i Pesca formalitzarà els corresponents annexos de cessament i pressa de possessió, així com, si escau, les corresponents liquidacions a càrrec dels seus pressupostos.